b'\n_START_ARTICLE_\n\xc5\xbdibartas Juozas Jack\xc5\xabnas\n_START_SECTION_\nBiografija\n_START_PARAGRAPH_\n1958\xe2\x80\x931963 m. studijavo Vilniaus pedagoginio instituto (dab. LEU) Lituanistikos fakultete ir \xc4\xafgijo lietuvi\xc5\xb3 kalbos ir literat\xc5\xabros mokytojo specialyb\xc4\x99. 1981 m. filosofijos moksl\xc5\xb3 kandidatas._NEWLINE_1965\xe2\x80\x931968 m. Vilniaus pedagoginio instituto Filosofijos katedros asistentas, 1968\xe2\x80\x931971 m. Vilniaus universiteto Filosofijos katedros aspirantas, 1971\xe2\x80\x931972 m. Vilniaus pedagoginio instituto Filosofijos katedros vyresnysis d\xc4\x97stytojas. D\xc4\x97l ry\xc5\xa1i\xc5\xb3 su disidentais priverstas palikti pedagogin\xc4\x99 veikl\xc4\x85. 1973\xe2\x80\x931987 m. Respublikin\xc4\x97s mokslin\xc4\x97s technin\xc4\x97s bibliotekos, Lietuvos informacijos instituto vyresnysis mokslinis bendradarbis, skyriaus ved\xc4\x97jas, 1988\xe2\x80\x931989 m. Filosofijos, sociologijos ir teis\xc4\x97s instituto vyresnysis mokslinis bendradarbis, 1989\xe2\x80\x931991 m. Pedagogikos instituto sektoriaus ved\xc4\x97jas, 1992\xe2\x80\x931996 m. direktorius. 1996\xe2\x80\x932000 m. Seimo narys, \xc5\xa0vietimo, mokslo ir kult\xc5\xabros komiteto pirmininkas. 2001 m. Kult\xc5\xabros, filosofijos ir meno instituto (iki 2002 m. Lietuvos filosofijos ir sociologijos institutas) Mokslo filosofijos ir istorijos skyriaus ved\xc4\x97jas._NEWLINE_1992\xe2\x80\x931993 m. Lietuvos mokslo tarybos narys. Paskelb\xc4\x97 apie 150 mokslini\xc5\xb3 straipsni\xc5\xb3, pareng\xc4\x97 de\xc5\xa1imt\xc4\xaf knyg\xc5\xb3._NEWLINE_1993 m. T\xc4\x97vyn\xc4\x97s s\xc4\x85jungos (Lietuvos konservatori\xc5\xb3) narys. Moka angl\xc5\xb3, pranc\xc5\xabz\xc5\xb3 ir rus\xc5\xb3 kalbas. \xc5\xbdmona Ona Zinaida, s\xc5\xabnus Julius, dukt\xc4\x97 Justina.'